145. löggjafarþing 2015–2016.

Þingskjal 538 — 392. mál.

Fyrirspurn

til innanríkisráðherra um meðferð lögreglu á skotvopnum.

Frá Katrínu Jakobsdóttur.

1.	Hverjar þurfa aðstæður að vera til að uppfyllt séu skilyrði um að lögreglu sé heimilt að grípa til skotvopna sem ákveðið hefur verið að verði tiltæk í lögreglubifreiðum?

2.	Hver metur aðstæður og heimilar eða hafnar notkun skotvopna eftir atvikum og hvernig eru samskipta- og verklagsreglur um þetta?

3.	Hversu mörg tilfelli hafa komið upp í störfum lögreglu undanfarin tíu ár sem uppfylla skilyrði um beitingu skotvopna og hvernig lýsa þau sér?

4.	Hvernig verður háttað eftirliti með skotvopnanotkun lögreglu og þeim atvikum sem verða á vettvangi þar sem skotvopnum er beitt?